b'\n_START_ARTICLE_\nLapisan peniskalaan\n_START_PARAGRAPH_\nLapisan peniskalaan (bahasa Inggerisnya abstraction layer) ialah cara untuk menyembunyikan maklumat pelaksanaan bagi sesuatu set kefungsian. Model perisian yang menggunakan lapisan peniskalaan termasuklah model OSI 7-lapisan untuk protokol rangkaian komputer, pustaka lukisan grafik OpenGL, dan model input/output (I/O) strim bait yang asalnya daripada Unix dan diambil pakai oleh MSDOS, Linux, dan kebanyakan sistem-sistem pengendalian moden lain.\n_START_SECTION_\nSeni bina komputer\n_START_PARAGRAPH_\nDalam seni bina komputer, sesebuah sistem komputer biasanya digambarkan terdiri daripada lima tahap peniskalaan: perkakasan, perisian tegar, penghimpun, inti, sistem pengendalian dan aplikasi.'